شەفەق
نیوز/ لە پیرۆ، قەورسان ٧٦ مناڵ واز کریا، ک وەرجە ١٠٠٠ ساڵ لەناو رسوومەیل ئاینی لەلایەن
شارستانیەت چیمۆ لە سەردەم وەرجە کۆلومبی کریانەسە قوربانی.
وەرجەیە
سوخان مناڵەیلیگ لەو ناوچە پەیا کریایە، تا ئیسە کەفتنە چاڵکەنین و مینەکردن.
لویس
فلۆریس زانیای شوینەواری ئەرا ئاژانس فرانس پڕس وت: ٧٦ قەور پەیا کردیمنە، روفات زاڕووەیلیگ
هاناویان کریانەسە قوربانی.
ئەو مناڵەیلە لە تەمەن ٦ تا ١٥ ساڵان لە دوو مەیدان
بویچگ لە ناوچەی بامبا لا کروس نزیک شار تروخیۆ لە باکوور لیمای پایتەخت روفاتیان پەیا
کریا.
وەرجەیە،
لە ساڵەیل ٢٠١٦ و ٢٠١٩ روفات ٢٤٠ مناڵ پەیا کریا، ک لەلایەن کۆمەڵگەی چیمۆ کریانەسە
قوربانی، ک لە ساڵەیل ٩٠٠ و ١٤٥٠ لە کناراو پیرۆ بوینە.
لویس
فلۆریس وت: سەرسام بویمن هەنای وە قویلی ١٠ تا ٢٠ سانتیمەتر چاڵ کەندیمن و سوخانەیل
فرەیگ پەیا کردیمن، و دیاری کرد ک سینەی مناڵەیل لەبان تا خوار واز کریاگە تا دڵیان
درارن.
وتیش:
هاتێ ئەو مەوقە واران کەم بویە یا هشکەساڵی بویە یا جەنگ بویە و ئی مناڵەیلە جویر قوربانی
ئاینی پیشکەش کریانە.
لەناو
ئەو روفاتەیلە، سوخان پەنج دویەت پەیا کریا جویر خڕیگ وەرانوەر یەکتر نیشتنە.
